07/05/2021 | Administración LocalMunicipal
Monfero
Emprazamento de persoas interesadas no procedemento abreviado 0000094/2021 do Xulgado do Contencioso-Administrativo núm.4 da Coruña

Conforme establecen os artigos 44 e 45 da Lei 39/2015, de 1 outubro, de Procedemento Administrativo Común das Administracións Públicas, notifícase por medio deste anuncio a todas as persoas que poidan ter un interese lexítimo no procedemento, a Resolución da Alcaldía do Concello de Monfero do 3 de maio de 2021, que se transcribe deseguido: Logo de ver o oficio do Xulgado do Contencioso-Administrativo núm.4 da Coruña, recibido no Concello o día 15 de abril de 2021, polo que solicita a remisión do expediente que motivou a interposición do recurso contencioso-administrativo pola Central Sindical Independente e de Funcionarios (CSI-CSIF), contra o Concello de Monfero, sobre publicación no Boletín Oficial da Provincia da Coruña de data 16 de xaneiro de 2021, polo que se aproban definitivamente os orzamentos e o cadro de persoal laboral e funcionario para o ano 2021 no Concello de Monfero, procedemento abreviado núm.0000094/2021, N. IG 15030 45 3 2021 0000297, e para que se realicen os emprazamentos das posibles persoas interesadas correspondentes ao devandito recurso. Examinada a documentación que o acompaña, visto o informe de Secretaría, de conformidade co establecido nos artigos 48 e 49 da Lei 29/1998, de 13 de xullo, reguladora da Xurisdición Contencioso-Administrativa, tendo en conta urxencia concorrente desta actuación para poder cumprir en prazo co requirido e considerando que conforme ao artigo 21.1. k) da Lei 7/1985, de 2 de abril, reguladora das Bases de Réxime Local, corresponde a Alcaldía a competencia para a adopción desta resolución, PRIMEIRO. En cumprimento do establecido no artigo 49 da Lei 29/1998, do 13 de xullo, reguladora da Xurisdición Contencioso-Administrativa, notificar de inmediato a presente resolución a todos as posibles persoas interesadas no expediente, emprazándoas para que, nun prazo de nove días, poidan persoarse e comparecer en autos do dito recurso contencioso-administrativo e, para tal efecto, conforme establecen os artigos 44 e 45 da Lei 39/2015, de 1 outubro, do Procedemento Administrativo Común das Administracións Públicas, por descoñecerse a totalidade das persoas interesadas e tratarse dunha pluralidade indeterminada delas, publicar esta resolución no Boletín oficial da Provincia da Coruña. SEGUNDO. Unha vez practicadas as actuacións anteriores, remítase ao Xulgado do Contencioso-Administrativo núm.4 da Coruña, o expediente administrativo de Tedec núm.2020/T004/000001, incorporando o anuncio publicado para os efectos de emprazamento das persoas interesadas. TERCEIRO. Que o Concello se constitúa como parte demandada en autos do recurso contencioso-administrativo de referencia, coa asistencia dos letrados do Servizos Xurídicos da Deputación Provincial da Coruña, seguindo o procedemento en todos os seus trámites, incidentes e recursos sen necesidade de nova resolución. CUARTO. Dar conta da presente Resolución ao Pleno do Concello na próxima sesión que celebre. Monfero, na data da sinatura dixital deste documento electrónico polo alcalde (Asinado para os efectos exclusivamente do artigo 3.2 do R. D. 128/2018, do 16 de marzo, e o artigo 2.1 do Decreto 24/2018, do 15 de febreiro) O Alcalde/Presidente O Secretario Andrés Feal Varela Baldomero Beceiro Alonso” Monfero.3 de maio de 2021 O Alcalde Andrés Feal Varela